NHF Region Øst

**Referat fra regionstyremøte nr.8, 2018-2020**

 **Tidspunkt: Tirsdag 20. August 2019**

 Møtetid: 1700 – 2000

 Sted: Strømmen

 Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Anne Berit Lund Haube | Leder |  |  |  |
| Svein Storjord | Nest-leder |  |  |  |
| Hanne Skogli | Styremedlem |  |  |  |
| Nina Frivold | Styremedlem |  |  |  |
| Kjetil Bakke | Styremedlem |  |  |  |
| Andrè Hansen | Styremedlem |  |  |  |
| Øystein Snekkerhaugen | Styremedlem |  |  |  |
|  |  |  |  |  |
| Camilla Børresen Tjelflåt | Varamedlem |  |  | Gikk kl 1830 |
|  |  |  |  |  |
| Janne Tuven | NY DL |  |  | Observatør |
| Karin Hansen | Daglig leder |  |  |  |

**Saksoversikt:**

**57/18-20: Info/Orientering fra daglig leder**

**58/18-20: Tilskudd til klubb -**

**59/18-20: Styret møter klubb ledere**

**60/18-20: Anleggsarbeidet i region Øst**

**61/18-20: Halvårs-Regnskap 2019**

**62/18-20: Regionsting 2020**

**63/18-20: OIK - Barneidrett**

**64/18-20: VIKEN IK**

**65/18-20: Tilsvar høringsnotat – søknad om spillemidler**

**66/18-20: Tilsvar høringsnotat – behovsplan for idrett Oslo**

**67/18-20: Habilitet ift styresaker**

**57/18-20: Info/Orientering fra daglig leder**

* Div fra adm/drift
* Info møter
* CRM- pilot region
* Tøyen «farmer klubb»
* LHBT EURO 2020 v/Rabalder
* Oslo haller, utfordringer med skader/stenging
* Tur til Trondheim januar 2020, rammer, reiseplan
* Status arbeid med flere lengre- belastning
* Kontrollkomiteen møte i september
* Valgkomiteen er orientert om regiontinget 2020

 **RS- vedtak i sak nr. 57:**

Styret tok informasjonen til etterretning.

**58/18-20: Tilskudd til klubb**

Ullern er drifter Ørakerhallen – denne er ny oppusset med blant annet ny-lakket gulv.

I denne forbindelse har vi vært i kontakt med klubben om å bruke ball-vasker og håndvasker i hallen for å få minst mulig søl og slitasje fra klisterbruk.

Klubben er veldig positiv og har satt i gang eget regelverk for bruk av klister og kjøpt inn slike vaskere.

RØ ønsker å bruke denne muligheten til å vurder om slitasjen og rengjøringen av hallen blir enklere ved å ha slike vaskere i hallen. I den forbindelsen har vi gitt klubben et tilskudd på

kr.30.000,- for investeringene.

Denne hallen er pr dd blitt stengt pga vannlekkasje, men prosjektet vil gjennomføres og evalueres etter sesongen 2019/20.

 **RS-vedtak i sak nr. 58:**

 Styret tok informasjonen til etterretning

**59/18-20: Styret møter klubbledere**

RS har nå satt av følgende dager til å møte klubbledere i regionen:

Onsdag 11. sept på Ekeberg

Onsdag 18. sept på Østsiden klubbhus, Fredrikstad

Mand 23. sept i Nadderud Arena

RS avklarte tidspunktet de ønsker å bruke disse kveldene. (ref egen mail av 31.07.2019 om saken.)

RS avklart videre hvem som skal stille på møtene

Svein la frem forslag til agenda/saker på møtene.

 **RS-vedtak i sak nr. 59:**

Styret diskuterte punktene i saken og vedtok følgene representasjon på møtene:

11.09. Ekeberg: Anne Berit - Nina

18.09. Østsiden: Hanne - Andrè

23.09. i Nadderud Arena: Kjetil – Svein – Camilla.

Hvis noen har anledning til å delta p flere møter, er det bare positivt.

RS ønsker å bruke tidspunktet 2000 – 2130 til møtene. Svein sender ut PP presentasjon som skal brukes på alle møtene.

Idrettens IT systemer og muligheter planlegges som egne møter fordelt 3 steder, avholdes på et senere tidspunkt. Kjetil tar kontakt med lederne i Ski og Skedsmo for å delta på møtene sammen med Kjetil.

**60/18-20: Anleggsarbeide i regionen**

Oppfølging og fremdrift:

Følgende møter er bestemt:

Lørenskog 26.09 kl. 1500 Lørenskog Hus 8.etg. fokus på flater.

Nesodden 27.08 kl: 1200 Akersgata 55 fokus på flater

Nannestad setter opp møte i sept/oktober, der vil fokuset være på pris og flater.

Ås IR kommer med tid/sted for et møte – der vil fokus være på flater.

 **RS-vedtak i sak nr. 60:**

Styret tok informasjonen til etterretning.

Kjetil blir med på møte med Nannestad etterhvert, og Hanne deltar på møte med År etter hvert, ellers har ikke styrets medlemmer anledning til å være med på møtene som er avtalt.

Administrasjonen melder tid og sted for de siste kommune besøk når de foreligger.

Møte med Nittedals ordfører var et positivt møte og det synes som kommunen har bra oversikt og planer for å komme i mål med antall flater, og idretten har gratis treningstid og for avvikling av aktiviteten/arrangementer.

RS ber om at saken gjøres kjent på regionens nettside oa SoMe.

**61/18-20: Halvårs -Regnskap 2019**

 Vedlagt innkallinga fulgte regnskapet for 1. halvår 2019.

Egen forklaring til regnskapet fulgte også med innkallinga.

Resultatet for 1. halvår viser et driftsresultat på kr.187.829,- bedre enn budsjettert.

Adm melder at vi har kjente utgifter for første halvår som er på ca 300.000,- som ikke er kommet inn – dette ville gitt et negativt resultat for første halvår.

Anne Berit tok en gjennomgang på møtet.

 **RS-vedtak i sak nr. 61:**

Styret vedtok halvårsregnskapet for 2019 som fremlagt, med et resultat på kr.187.829,- bedre enn budsjett.

Styret etterlyser fjorårets tall i rapporten, og ber om at det er med på neste regnskapsrapport.

**62/18-20: Regionsting 2020**

RS vedtok på forrige styremøte dato/helga for når regionstinget skulle avholdes.

Styret diskuterte videre om det skulle avholdes endags ting eller med overnatting, og hvordan man så dette for seg.

RS må jobbe videre med arbeidet for å finne de møteplassene man ønsker å vedta på neste regionsting ift ny tingperiode på 3 år som nå er vedtatt.

**RS- vedtak i sak nr. 62:**

Styret diskuterte mulige møteplasser i årene mellom regionstingene.

RS vedtok to dagers ting med overnatting.

Hedersutdelinger ønsker styret å sette i gang med i sesongen 2019/2020 og ser for seg en utdeling på Regionstinget 2020.

**63/18-20: OIK - barneidrett**

Regionen var invitert til å være med på møte med OIK og alle særidrettene i Oslo på et slikt møte.

Agendaen var Barneidrett – 6–12 år med fokus på økonomi og aktivitet.

Møtet ble avholdt 14. august og RØ stilte med 3 ansatte.

Øystein var tilstede på møte og ga noe mere informasjon og orientering om saken på styremøte.

OIK kommer tilbake med mere konkrete tiltak i saken etter behandling i sitt styre.

**RS-vedtak i sak nr. 63:**

Styret tok informasjonen til etterretning.

**64/18-20: VIKEN idrettskrets**

Regionen har fått invitasjon til ekstraordinære kretsting for Østfold IK og Akershus IK – i tillegg har vi fått invitasjon til Konstituerende ting, for Viken IK.

RS må oppnevne representanter til disse tingene på møtet.

Hanne har sendt mail om at hun er klar for oppdrag i AIK –

**RS-vedtak i sak nr. 64:**

Kjetil og Hanne representere på AIK ting

Anne Berit og Svein representerer på ØIK ting

De samme representerer på konstituerende ting for Viken IK

Alle møtene foregår:

Lørdag 19. oktober 2019 fra kl. 10.00

På: Meet Ullevål, på Ullevål stadion

Karin melder på representantene.

**65/18-20: Tilsvar høringsnotat – søknad om spillemidler**

Forslag til tilsvar vil komme fra NHF sentralt – sendes ut til RS så snart det foreligger.

RØ må avklare og svare ut det som er kommet frem innen fristen som er satt.

**RS- vedtak i sak nr. 65:**

RS oppnevnte Anne Berit til å sende inn evnt tillegg og kommentarer innen fristen til NHF.

**66/18-20: Tilsvar høringsnotat – Behovsplan for idrett i Oslo**

Papirene fra Oslo kommune er oversendt Anne Berit og Svein i forkant av styremøte.

Fulgte også med innkallinga til RS

RS oppnevner hvem som får ansvar for å skrive tilsvar til Oslo kommune innenfor fristen 16. september.

**RS- vedtak i sak nr. 66:**

RS oppnevnte Svein til å sende inn tilsvar fra RØ innen fristens utløp.

**67/18-20: Habilitetsspørsmål ift styresaker**

Styret bør gjøre en vurdering ved start av hvert styremøte ift styremedlemmenes habilitet.

 **RS-vedtak i sak nr.67:**

Styret vedtok at man tar en gjennomgang av habilitetsspørsmålet på hvert styremøte.

RS ber om at administrasjonen gjør en vurdering ift sakslista som legges frem ved møtestart.

Til neste RS-møte, 19. november ble Camilla og Kjetil utfordret til å ha innlegg om en sak de «brenner for». Maks 10 min hver seg.